સ્વાસ્થ્ય માટે સજાગ લોકો જુદીજુદી જગ્યાએ મેડિટેશન કરે છે. કોઇ જમીનમાં ખાડો ખોદીને તો કોઇ વિમાનમાં બેસીને, તો કોઇ હિમાલય પર જાય છે. કોઇ દરિયામાં તો કોઇ રણમાં જઇને ધ્યાન લગાવે છે. સુરતમાં એક એવો ગોળો તૈયાર કરાઇ રહ્યો છે જે હવામાં લટકતો છે અને તેમાં બેસીને મેડિટેશન કરી શકાશે. મેડિટેશન કરનારાઓનું ધ્યાન ભટકે નહીં તે માટે તેને ફુલ્લી એસી અને સાઉન્ડપ્રૂફ બનાવવામાં આવી રહ્યો છે અને આ કોઇ ખાનગી કંપની નહીં પરંતુ સુરત મ્યુનિસિપલ કોર્પોરેશન તૈયાર કરી રહ્યું છે.